Sagunt in Excelsis continua amb el concert 'Instruments per a lloar Santa Maria'
04 d’abril 2022

![](/media/5bjfzonc/jota-martinez-ensemble-alfonsi.jpg?width=850&height=425)

La XVIII edició de Sagunt in Excelsis continua amb el concert de música sacra en valencià _Instruments per a lloar Santa Maria_. L'actuació, que és apta per a tots els públics, tindrà lloc el dimecres, 6 d'abril, a les 20 hores a l'Església Arxiprestal de Santa María. L'entrada és gratuïta i tindrà una duració de 90 minuts.

Jota Martínez crea en 2017 l’Ensemble Alfonsí per a oferir el que ell presenta com una «**experiència alfonsina sense precedents**». Música dels manuscrits alfonsins, amb els instruments representats en estos, una cosa inèdita i nova fins al moment. «**Ja s'han fet molts concerts sobre les Càntigues de Santa María abans, però fins ara ningú ho havia fet amb els instruments musicals de la seua època, els quals van quedar atrapats en el temps, com en una fotografia, en les miniatures i il·luminacions dels mateixos manuscrits**», assegura el director.

L’Ensemble Alfonsí s'especialitza en estos instruments en concret, sempre en contacte amb especialistes: músics instrumentistes i vocals, tocadors que ho siguen, a més d'instruments reproduïts dels mateixos còdexs. La formació, que ha recorregut alguns dels festivals més importants de la península, mostra entorn de 35 rèpliques d'instruments musicals extrets dels manuscrits alfonsins en l'escenari i diverses veus solistes i corals.

Es tracta d'un programa que, d'una banda, conté càntigues molt pròximes a la figura d'Alfons X i, d'altra banda, cantigues relacionades amb les nostres terres valencianes en el segle XIII. Com a peça central del programa s'interpretarà la _cantiga 129_, que narra com un home de Morvedre (Sagunt) és ferit de mort en una batussa per una fletxa en un ull.

Durant tot l'espectacle es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

*   [](http://www.facebook.com/sharer.php?u=https://aytosagunto.es/va/actualitat/sagunt-in-excelsis-continua-amb-el-concert-instruments-per-a-lloar-santa-maria/ "Facebook")
*   [](http://twitter.com/share?url=https://aytosagunto.es/va/actualitat/sagunt-in-excelsis-continua-amb-el-concert-instruments-per-a-lloar-santa-maria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-in-excelsis-continua-amb-el-concert-instruments-per-a-lloar-santa-maria/ "Linked In")
*   [](mailto:?body=https://aytosagunto.es/va/actualitat/sagunt-in-excelsis-continua-amb-el-concert-instruments-per-a-lloar-santa-maria/)